text: দ্বাদশ সংঘরাজ ড.ধর্মসেন মহাথেরোর অন্ত্যেষ্টিক্রিয়া শুরু দ্বাদশ সংঘরাজ ড.ধর্মসেন মহাথেরোর অন্ত্যেষ্টিক্রিয়া শুরু – bibartanonline
  দ্বাদশ সংঘরাজ ড.ধর্মসেন মহাথেরোর অন্ত্যেষ্টিক্রিয়া শুরু
  অগ্গমহাসদ্ধর্মজ্যোতিকাধ্বজ,ত্রিপিটক সাহিত্য চক্রবর্তী,বাংলাদেশ সংঘরাজ ভিক্ষু মহাসভার দ্বাদশ সংঘরাজ ড.ধর্মসেন মহাথেরর ২ দিনব্যাপী জাতীয় অন্ত্যেষ্টিক্রিয়া অনুষ্ঠান পটিয়া উপজেলার ঊনাইনপূরা লংকারাম বিহার সংলগ্ন মাঠে যথাযোগ্য ধর্মীয় মর্যাদায় শুরু হয়েছে।
  বৃহষ্পতিবার (২৫ ফেব্রুয়ারি) সকাল ৮ টায় প্রয়াত ড.ধর্মসেন মহাথেরোর পবিত্র শবদেহ নিয়ে শোভাযাত্রার মাধ্যমে অনুষ্ঠানের শুভ সুচনা করা হয়।
  প্রথম দিনে সকাল ৮.৩০ টায় অষ্টপরিষ্কারসহ সংঘদানে বাংলাদেশ ভিক্ষু মহাসভার অনুনায়ক ভদন্ত সদ্ধর্মরশ্মি রতনশ্রী মহাথেরোর সভাপতিত্বে অনুষ্ঠানের শুভ উদ্বোধন ঘোষনা করেন বাংলাদেশ বৌদ্ধ কৃষ্টি প্রচার সংঘ'র সভাপতি ভদন্ত বুদ্ধপ্রিয় মহাথের, প্রধান অতিথি হিসেবে উপস্থিত ছিলেন বাংলাদেশ বৌদ্ধ ভিক্ষু মহাসভার সভাপতি সদ্ধর্মজ্যোতি সুনন্দ মহাথের । মংগলাচরণ করেন ভদন্ত শরণ তিলক ভিক্ষু ।
  ভদন্ত জয়সেন ভিক্ষু, প্রবাল বড়ুয়া, জুয়েল বড়ুয়া যৌথ সঞ্চালনায় পঞ্চশীল প্রার্থনা করেন ভবেশ চৌধুরী।
  দুপুর ২ টায় স্মৃতিচারণ ও সদ্ধর্মসভায় সভাপতিত্ব করেন বাংলাদেশ বৌদ্ধ ভিক্ষু মহাসভার ২৯ তম সংঘনায়ক অধ্যাপক বনশ্রী মহাথের। প্রধান অতিথি হিসেবে উপস্থিত ছিলেন সাবেক শিল্পমন্ত্রী কমরেড দিলীপ বড়ুয়া। প্রধান আলোচক ছিলেন রাষ্ট্রপতি কার্যালয়ের সচিব সম্পদ বড়ুয়া। শ্রদ্ধা নিবেদন করে বক্তব্য রাখেন বিএনপি স্থায়ী কমিটির সদস্য আমির খসরু মাহমুদ চৌধুরী, আবদুস সালাম।
  বিশেষ অতিথি ছিলেন চট্টগ্রামস্থ ভারতীয় দূতাবাসের সহকারী হাইকমিশনার অনিন্দ্য ব্যানার্জী, রাখাল চন্দ্র বড়ুয়া, প্রফেসর ড. বিকিরণ প্রসাদ বড়ুয়া, পি. আর বড়ুয়া। অন্যান্যদের মধ্যে দেশনা করেন ভদন্ত জ্ঞানানন্দ মহাথের, ভদন্ত বোধিমিত্র মহাথের, ভদন্ত নন্দবংশ মহাথের, ভদন্ত পরমানন্দ মহাথের, ভদন্ত সুমিত্তানন্দ মহাথের, ভদন্ত বিপসসী মহাথের, ভদন্ত চিরসাতু ভিক্ষু । অন্যান্যদের মধ্যে দেবপ্রিয় বড়ুয়া, ইঞ্জিনিয়ার পরিতোষ বড়ুয়া, অঞ্চল কুমার তালুকদার, উপাধ্যক্ষ ড. সুব্রত বরণ বড়ুয়া, শিক্ষক দীপ্তি কুমার বড়ুয়া, সহকারী পুলিশ কমিশনার কাজল কান্তি বড়ুয়া, ইঞ্জিনিয়ার স্বপন কান্তি বড়ুয়া, নৃপতি রঞ্জন বড়ুয়া, ডা. কাজল কান্তি বড়ুয়া, সাংবাদিক সমীর বড়ুয়া, শোভিত বিকাশ চৌধুরী, অরুণ কুমার বড়ুয়া দেবু, শীলব্রত তালুকদার, সরোজ কান্তি বড়ুয়া, বিকাশ কুমার চৌধুরী প্রমুখ স্মৃতিচারণ করেন । উদ্বোধনী সংগীত পরিবেশন করেন প্রত্যয় বড়ুয়া ও সহশিল্পী বৃন্দ ।
  মংগলাচরণ করেন ভদন্ত জ্ঞানজিৎ ভিক্ষু । সঞ্চালনা করেন প্রানেশ বড়ুয়া, সমর বড়ুয়া, সপু বড়ুয়া।
  অনুষ্ঠানের দ্বিতীয় ও শেষ দিনে সকালে অষ্ট উপকরণ সহ সংঘদানে সভাপতিত্ব করবেন বাংলাদেশ সংঘরাজ ভিক্ষু মহাসভার সভাপতি জ্ঞাননিধি ভদন্ত বুদ্ধরক্ষিত মহাথেরো । প্রধান অতিথি থাকবেন বাংলাদেশ সংঘরাজ ভিক্ষু মহাসভার উপ-সংঘরাজ স্মৃতিধর ভদন্ত শীলানন্দ মহাস্থবির। প্রধান সদ্ধর্মলোচক হিসেবে উপস্থিত থাকবেন ড. ধর্মকীর্তি মহাথের, উদ্বোধক হিসেবে উপস্থিত থাকবেন এস লোকজিৎ থের।
  শুক্রবার (১৮ ডিসেম্বর ) দুপুর ১ টায় আলং নৃত্য পরিবেশিত হবে।
  দুপুর ১.৩০ মিনিটে অনিত্যসভা ও স্মৃতিচারণ সভায় সভাপতিত্ব করবেন বাংলাদেশ সংঘরাজ ভিক্ষু মহাসভার সংঘরাজ , শাসন শোভন ড. জ্ঞানশ্রী মহাথের। আশীর্বাদক থাকবেন উপ-সংঘরাজ স্মৃতিধর ভদন্ত শীলানন্দ মহাস্থবির, উপ-সংঘরাজ শাসন স্তম্ভ ভদন্ত ধর্মপ্রিয় মহাথের, উপ-সংঘরাজ ভদন্ত প্রিয়দর্শী মহাথের, উপ-সংঘরাজ শাসন ভাস্কর ভদন্ত শাসনপ্রিয় মহাথের, উপ-সংঘরাজ কর্মবীর সত্যপ্রিয় মহাথের।
  প্রধান অতিথি থাকবেন, বাংলাদেশ সরকারের স্বরাষ্ট্র মন্ত্রী আসাদুজ্জামান খান কামাল এমপি।
  প্রধান সদ্ধর্মলোচক থাকবেন বাংলাদেশ সংঘরাজ ভিক্ষু মহাসভার মহাসচিব ড. সংঘপ্রিয় মহাথের। উদ্বোধক থাকবেন বাংলাদেশ বৌদ্ধ সমিতির চেয়ারম্যান ও উদযাপনী কমিটির কার্যকরী সভাপতি অজিত রঞ্জন বড়ুয়া ।
  বিকেল ৫ টায় মহামান্য সংঘরাজের অন্তিম রথ যাত্রা। বিকেল ৫.৩০ আতশ বাজি প্রজ্জলন । সন্ধ্যা ৬ টায় দাহক্রিয়া সম্পন্ন করা হবে । রাত ৯ টায় নাটক যৌতুক হল অভিশাপ মঞ্চস্থ হবে।